<classify> Ofisa Habari wa Shirikisho la Soka Tanzania TFF, Baraka Kizuguto alisema katika taarifa yake kwa vyombo vya habari jana kuwa mchezo huo wa kirafiki ni sehemu ya kujipima kwa Twiga Stars.Timu hiyo inayonolewa na kocha Rogasian Kaijage, ilishiriki fainali za michezo ya Afrika iliyofanyika Congo Brazzavile hivi karibuni.Kwa mujibu wa Kizuguto awali Twiga Stars ilikuwa icheze mchezo huo nchini Malawi Oktoba 24, kabla ya Chama cha Soka nchini humo FAM kuahirisha mchezo huo.  <topic>: MICHEZO 